CELEX: 31982D0046
Language: el
Date: 1982-01-15 00:00:00
Title: 82/46/EOK: Απόφαση τής Επιτροπής τής 15ης Ιανουαρίου 1982 περί τροποποιήσεως τού καθεστώτος εισαγωγής πού προβλέπεται από τήν απόφαση 81/248/EOK τής Επιτροπής πού εφαρμόζεται εις τήν Ομοσπονδιακή Δημοκρατία τής Γερμανίας έναντι τής Αλβανίας, τής Βουλγαρίας, τής Ουγγαρίας, τής Πολωνίας, τής Τσεχοσλοβακίας, τής ΕΣΣΔ, τού Βιετνάμ, τής Βορείου Κορέας καί τής Μογγολίας, όσον αφορά τίς υάλινες φύσιγγες διά μονωτικά δοχεία έτοιμες (Το κείμενο στην γερμανική γλώσσα είναι το μόνο αυθεντικό)

Avis juridique important

|

31982D0046

82/46/EOK: Απόφαση τής Επιτροπής τής 15ης Ιανουαρίου 1982 περί τροποποιήσεως τού καθεστώτος εισαγωγής πού προβλέπεται από τήν απόφαση 81/248/EOK τής Επιτροπής πού εφαρμόζεται εις τήν Ομοσπονδιακή Δημοκρατία τής Γερμανίας έναντι τής Αλβανίας, τής Βουλγαρίας, τής Ουγγαρίας, τής Πολωνίας, τής Τσεχοσλοβακίας, τής ΕΣΣΔ, τού Βιετνάμ, τής Βορείου Κορέας καί τής Μογγολίας, όσον αφορά τίς υάλινες φύσιγγες διά μονωτικά δοχεία έτοιμες (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 020 της 28/01/1982 σ. 0042 - 0042

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Ιανουαρίου 1982  περί τροποποιήσεως του καθεστώτος εισαγωγής που προβλέπεται από την απόφαση 81/248/ΕΟΚ της Επιτροπής που εφαρμόζεται εις την Ομοσπονδιακή Δημοκρατία της Γερμανίας έναντι της Αλβανίας, της Βουλγαρίας, της Ουγγαρίας, της Πολωνίας, της Τσεχοσλοβακίας, της ΕΣΣΔ, του Βιετνάμ, της Βορείου Κορέας και της Μογγολίας, όσον αφορά τις υάλινες φύσιγγες δια μονωτικά δοχεία έτοιμες  (Το κείμενο στη γερμανική γλώσσα είναι το μόνο αυθεντικό)  (82/46/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3286/80 του Συμβουλίου της 4ης Δεκεμβρίου 1980 περί των καθεστώτων εισαγωγής έναντι χωρών κρατικού εμπορίου (1), και ιδίως το άρθρο 4 παράγραφος 2,  Εκτιμώντας:  ότι η απόφαση 81/248/ΕΟΚ της Επιτροπής (2) καθόρισε την κατάσταση των προϊόντων καταγωγής χωρών κρατικού εμπορίου των οποίων η θέση σε ελεύθερη κυκλοφορία εντός των Κρατών μελών υπόκειται εις ποσοτικούς περιορισμούς συμφώνως προς τον κανονισμό (ΕΟΚ) αριθ. 3286/80·  ότι, σύμφωνα με το άρθρο 7 παράγραφος 1 του κανονισμού (ΕΟΚ) αριθ. 3286/80, η γερμανική κυβέρνηση πληροφόρησε τα άλλα Κράτη μέλη και την Επιτροπή ότι κρίνει ότι πρέπει να γίνει μία τροποποίηση, δυνάμει του εν λόγω κανονισμού, του καθεστώτος εισαγωγής το οποίο εφαρμόζεται εις την Ομοσπονδιακή Δημοκρατία της Γερμανίας έναντι της Αλβανίας, της Βουλγαρίας, της Ουγγαρίας, της Πολωνίας, της Τσεχοσλοβακίας, της ΕΣΣΔ, του Βιετνάμ, της Βορείου Κορέας και της Μογγολίας, όσον αφορά τις υάλινες φύσιγγες δια μονωτικά δοχεία, έτοιμες (κώδικας ΝΙΜΕΧΕ 70.12-20)·  ότι η Ομοσπονδιακή Δημοκρατία της Γερμανίας είναι η μόνη που διατηρεί τους ποσοτικούς περιορισμούς κατά την εισαγωγή του εν λόγω προϊόντος·  ότι το υπό εξέταση μέτρο εκ της φύσεώς του ευνοεί την προοδευτική ενοποίηση των καθεστώτων εισαγωγής που εφαρμόζονται στα Κράτη μέλη,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Οι ποσοτικοί περιορισμοί στη θέση σε ελεύθερη κυκλοφορία στην Ομοσπονδιακή Δημοκρατία της Γερμανίας υαλίνων φυσιγγών δια μονωτικά δοχεία, ετοίμων (κώδικας ΝΙΜΕΧΕ 70.12-20) καταγωγής Αλβανίας, Βουλγαρίας, Ουγγαρίας, Πολωνίας, Τσεχοσλοβακίας, ΕΣΣΔ, Βιετνάμ, Βορείου Κορέας και Μογγολίας αποκλείονται.  2. Οι σταυροί (+) και η υποσημείωση 2, εγγεγραμμένοι για την Ομοσπονδιακή Δημοκρατία της Γερμανίας εις το παράρτημα της αποφάσεως 81/248/ΕΟΚ της Επιτροπής σχετικά με τον κώδικα ΝΙΜΕΧΕ (1980) αριθ. 70.12-20 διαγράφονται.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Έγινε στις Βρυξέλλες, στις 15 Ιανουαρίου 1982.  Για την 'Επιτροπή  Etienne DAVIGNON  Αντιπρόεδρος  (1) ΕΕ αριθ. L 353 της 29. 12. 1980, σ. 1.  (2) ΕΕ αριθ. L 115 της 27. 4. 1981, σ. 1.